Ismét megtoldotta a keretet a Rogán Antal vezette Miniszterelnöki Kabinetiroda és újabb 3,5 milliárd forintot költ arra, hogy "tájékoztassa a magyar állampolgárokat a kormány döntéseiről, számolt be a G7 . A hivatalos hirdetmény szerint

nyolcadjára rendelik meg az "Európa jövőjét érintő nemzetközi és hazai színtéren történő kormányzati kommunikációval kapcsolatos " feladatokat,

és tizenhatodszor "az állampolgárok életét kiemelten érintő kormányzati döntésekkel kapcsolatos" feladatokat.

A G7 kalkulációja szerint

míg tavaly egész évben 43 milliárdot költött reklámra a kormányzat, idén szeptember elejéig már több 49 milliárdot.

Az összeg nagyságát jól érzékelteti, hogy a kormány kiemelten kezelt ügyére,

az üldözött keresztények megsegítésére három év alatt összesen 11,2 milliárd forintot szánt.